คณะแพทยศาสตร์ศิริราชพยาบาล มหาวิทยาลัยมหิดล

เชิญชวนร่วมกิจกรรม “ทำบุญวันคล้ายวันเกิดประจำเดือนกันยนยนของบุคลากรศิริราช
2024-09-26 10:00 - 11:00 (Asia/Bangkok)
งานคุณธรรมและจริยธรรม ขอเชิญร่วมกิจกรรม “ทำบุญวันคล้ายวันเกิดประจำเดือนของบุคลากรคณะแพทยศาสตร์ศิริราชพยาบาล” โดยกำหนดจัดขึ้นสำหรับผู้ที่เกิดในเดือนกันยายน 2567 หรือผู้มีจิตศรัทธามาร่วมทำบุญถวายสังฆทานคณะสงฆ์ 9 รูป ในวันพฤหัสบดีที่ 26 กันยายน 2567 เวลา 10.00 – 11.00 น. ณ ห้องสันติภูมิ งานคุณธรรมและจริยธรรม อาคารชัยนาทนเรนทรานุสรณ์ ชั้น 1 รพ.ศิริราช
**ท่านสามารถจัดสิ่งของมาถวายพระสงฆ์เองหรือนำมาสมทบในการจัดกิจกรรมได้ เพื่อเป็นโอกาสในการทำนุบำรุงพระพุทธศาสนาและเป็นการตั้งมั่นในกุศลกรรมกระทำความดี
สอบถามรายละเอียดเพิ่มเติมได้ที่ : งานคุณธรรมและจริยธรรม คณะแพทยศาสตร์ศิริราชพยาบาล โทร. 02 419 9435

กิจกรรมนิทรรศการ “วันคุมกําเนิดโลก”
2024-09-26 10:00 - 15:30
หน่วยวางแผนครอบครัวและอนามัยเจริญพันธุ์ ภาควิชาสูติศาสตร์-นรีเวชวิทยา ขอเชิญ นักเรียน นักศึกษา และผู้ที่สนใจ เข้าร่วมกิจกรรมนิทรรศการ“วันคุมกําเนิดโลก” ในวันพฤหัสบดีที่ 26 กันยายน 2567 เวลา 10.00 – 15.30 น. ณ ศาลาศิริราช ๑๐๐ ปี โรงพยาบาลศิริราช

เชิญชวนร่วมงาน "ห่วงใยผู้หญิงไทย ห่างไกลมะเร็งเต้านม ปีที่ 3"
2024-10-07 10:00 - 17:00
เนื่องด้วยเดือนตุลาคมของทุกปี เป็นเดือนแห่งการรณรงค์ต่อต้านโรคมะเร็งเต้านม ศูนย์จีโนมิกส์ศิริราช คณะแพทยศาสตร์ศิริราชพยาบาล มหาวิทยาลัยมหิดล ร่วมกับ บริษัท แอสตร้าเซนเนก้า(ประเทศไทย) จำกัด มีความห่วงใยหญิงไทย จึงได้จัดงาน ” ห่วงใยผู้หญิงไทย ห่างไกลมะเร็งเต้านม Rethink Pink We Care ปีที่ 3″ ในวันจันทร์ที่ 7 ตุลาคม 2567 เวลา 13.00-18.00 น. ณ SCBX next stage Paragon ชั้น 4 ทั้งนี้เพื่อสร้างความตระหนักรู้และความเข้าใจเกี่ยวกับมะเร็งเต้านมให้แก่ประชากรไทย ซึ่งเป็นมะเร็งที่พบได้เป็นอันดับ 1 ในผู้หญิง
ภายในงานมีกิจกรรมมากมายที่สามารถร่วมสนุกและรับฟังความรู้ดีๆ จากแพทย์ผู้เชี่ยวชาญทางด้านโรคมะเร็งเต้านม และพูดคุยแลกเปลี่ยนจากประสบการณ์ตรงของผู้ป่วยมะเร็งเต้านม ร่วมไปถึงทำความรู้จักกับยีน BRCA ซึ่งเป็นยีนพันธุกรรมที่พบได้บ่อยในมะเร็งเต้านม ใน session “Love Your Breast”
นอกจากความรู้ดีๆเกี่ยวกับมะเร็งเต้านมแล้ว ภายในงานยังมีหัวข้อที่น่าสนใจ “Art for Cancer ศิลปะในการรับมือกับมะเร็ง” และเรื่องราวของชมรมผู้ป่วยมะเร็งเต้านม โดยคุณไอรีล ผู้ก่อตั้งโครงการ Art for Cancer by Ireal และรองประธานชมรมผู้ป่วยมะเร็งเต้านมแห่งประเทศไทย
– กิจกรรมเสริมสร้างความมั่นใจ สอนแต่งหน้าเพิ่มความสดใส โดย คุณกุลธิดา วิโรจนธาดาพงศ์ จาก Tiktok channel Khun_som
– แชร์ทริคดีๆ ในการดูแลตัวเองในเรื่องอาหารและการดูแลตัวเอง โดย อาจารย์เภสัชฯ มหาวิทยาลัยมหิดล ผศ.ภญ.เจนนิษฐ์ มีนวัฒนา
– แนวคิดการตรวจคัดกรองและเข้าสู่การรักษา โดยคุณสุชาดา ช่วงศรี MUT 2024
รับชมถ่ายทอดสดทาง Facebook : sirirajpr

เชิญชมนิทรรศการศิระกราน พระภูบาลนวมินทร์ “ศาสตร์พระราชา เพื่อแก้ไขปัญหาน้ำท่วมอย่างยั่งยืน”
2024-10-09 10:00 - 2024-10-21 16:00
หน่วยพิพิธภัณฑ์ศิริราช ขอเชิญชมนิทรรศการศิระกราน พระภูบาลนวมินทร์ “ศาสตร์พระราชา เพื่อแก้ไขปัญหาน้ำท่วมอย่างยั่งยืน” ระหว่างวันที่ 9 – 21 ต.ค. 67 เวลา 10.00 – 16.30 น. (หยุดวันอังคารและวันหยุด
นักขัตฤกษ์) ณ โถงต้อนรับ พิพิธภัณฑ์ศิริราชพิมุขสถาน

กิจกรรม ศิระกรานพระภูบาลนวมินทร์ ปีที่ 8 “ในหลวงผู้ทรงสถิตในดวงใจ” เนื่องในโอกาสครบรอบ 8 ปีวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
2024-10-11 06:00 - 13:30
คณะแพทยศาสตร์ศิริราชพยาบาล มหาวิทยาลัยมหิดล ขอเชิญชวนร่วมกิจกรรม ศิระกรานพระภูบาลนวมินทร์ ปีที่ 8 “ในหลวงผู้ทรงสถิตในดวงใจ” เนื่องในโอกาสครบรอบ 8 ปีวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อน้อมรำลึกในพระมหากรุณาธิคุณอย่างหาที่สุดมิได้ และเผยแพร่พระเกียรติคุณให้แผ่ไพศาล โดยกำหนดให้จัดกิจกรรมขึ้นในวันศุกร์ที่ 11 ตุลาคม 2567 ตั้งแต่เวลา 06.40 – 13.10 น. โรงพยาบาลศิริราช
คณะแพทยศาสตร์ศิริราชพยาบาล มหาวิทยาลัยมหิดล ขอเชิญชวนร่วมกิจกรรม ศิระกรานพระภูบาลนวมินทร์ ปีที่ 8 “ในหลวงผู้ทรงสถิตในดวงใจ” เนื่องในโอกาสครบรอบ 8 ปีวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อน้อมรำลึกในพระมหากรุณาธิคุณอย่างหาที่สุดมิได้ และเผยแพร่พระเกียรติคุณให้แผ่ไพศาล โดยกำหนดให้จัดกิจกรรมขึ้นในวันศุกร์ที่ 11 ตุลาคม 2567 ตั้งแต่เวลา 06.40 – 13.10 น. โรงพยาบาลศิริราช
กำหนดการ
“ศิระกรานพระภูบาลนวมินทร์ (ปีที่ 8) ในหลวงผู้ทรงสถิตในดวงใจ” วันศุกร์ที่ 11 ตุลาคม 2567 ณ โรงพยาบาลศิริราช
จากประตูท่าน้ำศิริราช (ประตู 8) – ตึกศรีสังวาลย์
06.40 – 07.30 น. – พิธีทำบุญตักบาตรพระสงฆ์ 50 รูป เพื่อถวายพระราชกุศลแด่พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร ณ ลานอเนกประสงค์คณะพยาบาลศาสตร์
07.40 – 07.50 น. – ผู้บริหารคณะฯ ถวายไทยธรรม (ผู้บริหาร 5 ท่าน ประเคนปัจจัยไทยธรรม) ณ ลานพระราชานุสาวรีย์
สมเด็จพระมหิตลาธิเบศร อดุลยเดชวิกรม พระบรมราชชนก
08.00 น. – เคารพธงชาติ ณ ลานพระราชานุสาวรีย์ฯ
08.05 – 08.10 น. – พิธีถวายสักการะเบื้องหน้าพระบรมฉายาลักษณ์พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร และพระบาทสมเด็จพระเจ้าอยู่หัว
– ศ.นพ.อภิชาติ อัศวมงคลกุล คณบดีคณะแพทยศาสตร์ศิริราชพยาบาล ม.มหิดล นำกล่าวสดุดี
ณ ศาลาศิริราช ๑๐๐ ปี
08.15 – 09.00 น. – สวดพระพุทธมนต์และสดับปกรณ์ อุทิศถวายเป็นพระราชกุศลแด่พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร และเจริญพระพุทธมนต์ถวายพระพรชัยมงคล
พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
และ สมเด็จพระนางเจ้าฯ พระบรมราชินี
09.00 – 09.09 น. – เจริญจิตตภาวนา 9 นาที อุทิศถวายเป็นพระราชกุศลแด่พระบาทสมเด็จพระบรมชนกาธิเบศร
มหาภูมิพลอดุลยเดชมหาราช บรมนาถบพิตร
09.10 – 09.35 น. – ท่านคณบดี และผู้บริหาร ถวายภัตตาหาร จตุปัจจัยและเครื่องไทยธรรม
09.40 – 10.30 น. – ชมการแสดงดนตรีในบทเพลงพระราชนิพนธ์ รัชกาลที่ 9 จาก วงดุริยางค์ทหารเรือ
10.30 – 11.30 น. – ปาฐกถาเทิดพระเกียรติ “บทเพลงพระราชนิพนธ์ในรัชกาลที่ 9”
โดย ดร.สุเมธ ตันติเวชกุล กรรมการและเลขาธิการมูลนิธิชัยพัฒนา
– ท่านคณบดีกล่าวขอบคุณและมอบของที่ระลึก
– พิธีกรนำเข้าการแสดงดนตรีจาก วงดุริยางค์ทหารเรือ (รอบที่ 2)
12.00 – 13.00 น. – ชมการแสดงดนตรีในบทเพลงพระราชนิพนธ์ รัชกาลที่ 9
จาก วงดุริยางค์ทหารเรือ รอบที่ 2
13.10 น. – พิธีกรกล่าวขอบคุณ และเชิญผู้บริหารมอบของที่ระลึกแสดงความขอบคุณแก่
ผู้แทนกองทัพเรือ 2
เเละหน่วยพิพิธภัณฑ์ศิริราช ขอเชิญชมนิทรรศการศิระกราน พระภูบาลนวมินทร์ “ศาสตร์พระราชา เพื่อแก้ไขปัญหาน้ำท่วมอย่างยั่งยืน” ระหว่างวันที่ 9 – 21 ต.ค. 67 เวลา 10.00 – 16.30 น. (หยุดวันอังคารและวันหยุด
นักขัตฤกษ์) ณ โถงต้อนรับ พิพิธภัณฑ์ศิริราชพิมุขสถาน
หมายเหตุ…
– กิจกรรม ณ บริเวณ ศาลาศิริราช ๑๐๐ ปี สามาถชมการถ่ายทอดสดผ่าน SiBN , Siriraj Channel และ
– Facebook Live : งานองค์กรสัมพันธ์และกิจการพิเศษศิริราช, sirirajpr
วันอาทิตย์ที่ 13 ตุลาคม 2567
คณะเเพทยศาสตร์ศิริราชพยาบาล ม.มหิดล ไม่มีการจัดกิจกรรมเนื่องในวันนวมินทรมหาราช ประจำปี 2567 เนื่องจากประกาศเป็นวันหยุดราชการ

วันหยุดราชการ โรงพยาบาลศิริราช ในวันที่ 14 เเละ 23 ตุลาคม 2567
2024-10-14 08:00 - 2024-10-23 17:00
ประกาศวันหยุดราชการ โรงพยาบาลศิริราช ประจำเดือนตุลาคม 2567 ในวันที่ 14 เเละ 23 ตุลาคม 2567
คลินิกในเวลาราชการ เเละ คลินิกพิเศษนอกเวลาราชการ งดให้บริการตรวจรักษาผู้ป่วยนอก ผู้ป่วยฉุกเฉิน ติดต่อ “หน่วยตรวจโรคฉุกเฉิน” ตึกผู้ป่วยนอก ชั้น 1 รพ.ศิริราช

เชิญชวนบุคลากรศิริราช ร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนตุลาคม
2024-10-24 10:00 - 11:00
งานคุณธรรมและจริยธรรม ขอเชิญบุคลากรศิริราช ร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนตุลาคมของบุคลากรคณะแพทยศาสตร์ศิริราชพยาบาลโดยคณะสงฆ์วัดวิเศษการ จำนวน 9 รูป ในวันพฤหัสบดีที่ 24 ตุลาคม 2567 เวลา 10.00 – 11.00 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1
สอบถามรายละเอียดได้ที่ งานคุณธรรมและจริยธรรม โทร. 02 419 9435

เชิญชวนร่วมกิจกรรม วันโรคหลอดเลือดสมองโลก ประจำปี 2567
2024-10-29 09:00 - 2024-10-31 15:00
ศูนย์โรคหลอดเลือดสมอง โรงพยาบาลศิริราช ขอเชิญทุกท่านร่วมกิจกรรม วันโรคหลอดเลือดสมองโลก ประจำปี 2567 (WORLD STROKE DAY 2024) ภายใต้หัวข้อ “คนไทยสมองดี (Healthy Thais, Healthy Brains)” ในวันที่ 29 – 31 ตุลาคม 2567 เวลา 09.00 – 15.00 น. ณ ศาลาศิริราช ๑๐๐ ปี และ อาคาร ๑๐๐ ปี สมเด็จพระศรีนครินทร์ โรงพยาบาลศิริราช
พบกับกิจกรรมมากมายภายในงาน
– ประสบการณ์ตรวจเอ็กซ์เรย์คอมพิวเตอร์สมองบนรถรักษาอัมพาตเคลื่อนที่ (Mobile Stroke Unit) พร้อมทราบผล
ทันที 5 รายต่อวัน!*
– ฟรี! ตรวจประเมินความเสี่ยงโรคหลอดเลือดสมอง ด้วยวิธี Carotid U/S และ TCD
– บรรยายและเสวนาจากผู้เชี่ยวชาญในสาขาต่าง ๆ
– บูธให้ความรู้ประชาชนจากโรงพยาบาลศิริราช และหน่วยงานที่เกี่ยวข้อง
– การจัดแสดงดนตรี ร้านค้า และเวทีกิจกรรม
– รางวัลและของที่ระลึกมากมาย

โครงการอบรมเชิงปฏิบัติการหลักสูตรการเก็บข้อมูลและการวิเคราะห์ด้านเศรษฐศาสตร์สาธารณสุข ระหว่างวันที่ 31 ต.ค. - 6 พ.ย. 67
2024-10-31 08:00 - 2024-11-06 16:30
หน่วยวิจัยเพื่อขับเคลื่อนนโยบายสุขภาพ สำนักงานคณบดี ขอเชิญบุคลากรเข้าร่วมโครงการอบรมเชิงปฏิบัติการหลักสูตรการเก็บข้อมูลและการวิเคราะห์ด้านเศรษฐศาสตร์สาธารณสุข (Health technology assessment 2024) ระหว่างวันพฤหัสบดีที่ 31 ตุลาคม พ.ศ. 2567 – วันพุธที่6 พฤศจิกายน พ.ศ. 2567 ณ ห้องประชุมสิรินธร อาคารเฉลิมพระเกียรติ ชั้น G คณะเเพทยศาสตร์ศิริราชพยาบาล
คลิก >>ลงทะเบียน<<

การอบรมเชิงปฏิบัติการ เรื่อง “ศิลปะบำบัดเพื่อการฟื้นฟูผู้ป่วยโรคเรื้อรัง” ระหว่างวันที่ 31 ต.ค.-1 พ.ย. 67
2024-10-31 08:30 - 2024-11-01 16:30
ภาควิชาเวชศาสตร์ฟื้นฟู คณะแพทยศาสตร์ศิริราชพยาบาล มหาวิทยาลัยมหิดล ขอเชิญ แพทย์ พยาบาล นักบำบัด บุคลากรทางการแพทย์ และผู้สนใจ เข้าร่วมอบรมเชิงปฏิบัติการ เรื่อง “ศิลปะบำบัดเพื่อการฟื้นฟูผู้ป่วยโรคเรื้อรัง” ระหว่างวันที่ 31 ตุลาคม – 1 พฤศจิกายน 2567 ณ ห้องประชุม ตึกสมาคมศิษย์เก่าแพทย์ศิริราช ชั้น 2 คณะแพทยศาสตร์ศิริราชพยาบาล
คลิกดูรายละเอียดเเละลงทะเบียน

เปิดรับสมัครบุตรของบุคลากรและบุคคลภายนอกในพื้นที่รอบรพ.ศิริราช ที่มีอายุ 3 – 11 เดือน เข้ารับบริการเลี้ยงดูในรอบเดือนมกราคม – มีนาคม 2568
2024-11-04 - 2024-12-13
ศูนย์รับเลี้ยงและพัฒนาเด็กศิริราช ฝ่ายทรัพยากรบุคคล เปิดรับสมัครบุตรของบุคลากร ที่มีอายุ 3 – 11 เดือน เข้ารับบริการเลี้ยงดูในรอบเดือนมกราคม – มีนาคม 2568
รายละเอียดกำหนดการ

ระหว่างวันที่ 4 พฤศจิกายน – 13 ธันวาคม 2567 คลิกใบสมัครในระบบออนไลน์
วันที่ 17 ธันวาคม 2567 ลงทะเบียนเเละส่งเอกสาร
วันที่ 18 ธันวาคม 2567 ประกาศรายชื่อผู้มีสิทธิ์
วันที่ 20 ธันวาคม 2567 สัมภาษณ์ทำสัญญา กลุ่ม 1

คุณสมบัติผู้สมัคร
1. เป็นบุตรของบุคลากร สังกัดคณะแพทยศาสตร์ศิริราชพยาบาล
หน่วยงานที่ตั้งอยู่ในพื้นที่โรงพยาบาลศิริราช และบุคคลภายนอก
2. บุตรมีอายุ 3 – 11 เดือน เกิดระหว่างวันที่ 1 เมษายน ถึง 30 พฤศจิกายน พ.ศ. 2567
3. บุตรมีสุขภาพสมบูรณ์แข็งแรง ได้รับวัคซีนครบตามเกณฑ์
**โปรดแสดงสิทธิ์
สำหรับบุคลากรภายใน ให้ใช้ รหัสพนักงาน (SAP ID) ของท่าน
บุคคลภายนอกให้ใช้ เลขที่บัตรประชาชน หากตรวจสอบพบว่า เป็นของผู้อื่นถือเป็นโมฆะ
**โปรดให้ความสำคัญ ศึกษารายละเอียด *ระเบียบการรับสมัคร ประจำปีงบประมาณ 2568* ได้ที่ >> https://www.si.mahidol.ac.th/th/division/daycare/index.asp
ศูนย์รับเลี้ยงและพัฒนาเด็กศิริราช อาคารหอพักพยาบาล 1 ชั้น 1 (ประตู 9) วันจันทร์ – วันศุกร์ เวลา 09.00 – 14.00 น. สอบถาม โทร. 02 419 5722, 02 419 7626

ขอเชิญร่วมทำบุญบำรุงพระพุทธศาสนา และถวายผ้าพระกฐินพระราชทาน ณ วัดดาวดึงษาราม กรุงเทพมหานคร
2024-11-08 14:00 - 17:00
ขอเชิญพุทธศาสนิกชนร่วมทำนุบำรุงพระพุทธศาสนา และถวายผ้าพระกฐินพระราชทาน คณะแพทยศาสตร์ศิริราชพยาบาล คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ในวันศุกร์ที่ 8 พฤศจิกายน 2567 เวลา 14.00 น. ณ วัดดาวดึงษาราม กรุงเทพมหานคร
สามารถร่วมทำบุญได้ตามช่องทางดังนี้
1. นำส่งได้ที่ฝ่ายการคลัง ตึกชัยนาทนเรนทรานุสรณ์ ชั้น 2 คณะแพทยศาสตร์ศิริราชพยาบาล
2. เช็คธนาคาร สั่งจ่าย “วัดดาวดึงษาราม”
3. เข้าบัญชีประเภทกระแสรายวัน ชื่อบัญชี “กฐินพระราชทานคณะแพทยศาสตร์ศิริราชพยาบาลประจำปี 2567” ธนาคารไทยพาณิชย์ เลขที่บัญชี 016-3-04679-1
สำหรับท่านที่ร่วมบริจาคเงิน 100 บาทขึ้นไป ทางคณะ ฯ จะดำเนินการออกใบอนุโมทนาบัตรให้ กรุณรส่งหลักฐานการโอนเงิน ผ่านทาง E-mail : sifin@mahidol.ac.th เพื่อจะได้จัดส่งใบอนุโมทนาบัตร เเละ สามารถนำไปลดหย่อนภาษีได้
สอบถามรายละเอียดเพิ่มเติมได้ที่งานการเงิน ฝ่ายการคลัง โทร.02 414 1768, 02 414 1785

ขอเชิญร่วมกิจกรรมวันเบาหวานโลก ปี 2567 ระหว่างวันที่ 11-12 พ.ย. 67
2024-11-11 08:30 - 2024-11-12 15:30
ศูนย์เบาหวานศิริราช ร่วมกับ สาขาวิชาต่อมไร้ท่อและเมแทบอลิซึม ภาควิชากุมารเวชศาสตร์ สาขาวิชาต่อมไร้ท่อและเมตะบอลิสม ภาควิชาอายุรศาสตร์ ฝ่ายการพยาบาล ฝ่ายเภสัชกรรม และฝ่ายโภชนาการ โรงพยาบาลศิริราช ขอเชิญร่วมกิจกรรมวันเบาหวานโลก ปี 2567 ปีนี้มาในธีม “โรคเบาหวานและความเป็นอยู่ที่ดีแบบองค์รวม” “Diabetes and Well-being” ระหว่างวันที่ 11-12 พฤศจิกายน 2567 เวลา 08.30 – 15.30 น. ณ ศาลาศิริราช ๑๐๐ ปี โรงพยาบาลศิริราช
ภายในงานพบกับกิจกรรม…
– กิจกรรมบนเวที
**วันจันทร์ที่ 11 พฤศจิกายน 2567 เสวนาความรู้ในหัวข้อ “เทคโนโลยีกับชีวิตที่ง่ายขึ้น เพื่อผู้เป็นเบาหวาน”
**วันอังคารที่ 12 พฤศจิกายน 2567 กิจกรรมแข่งขันประกวดวาดภาพ
– การตรวจวัดประเมินร่างกาย เจาะน้ำตาลปลายนิ้ว (จำกัดบริการ 100 ท่าน/วัน)
– บูธกิจกรรม/ความรู้ จากหน่วยงานต่าง ๆ
-และกิจกรรมอื่นๆอีกมากมาย

เชิญชวนภาควิชา/หน่วยงาน ภายในคณะ ฯ ร่วมประกวดกิจกรรมในงานประเพณีลอยกระทงศิริราช ประจำปี 2567
2024-11-15 09:00 - 17:00
คณะแพทยศาสตร์ศิริราชพยาบาล กำหนดจัดการจัดงานประเพณีลอยกระทงศิริราช ประจำปี 2567 ภายใต้แนวคิด “ศิริราชลอยกระทง ยั่งยืนยงด้วยความดีร่วมรักษ์สายนที สร้างความดีที่ยืนยาว” ในวันศุกร์ที่ 15 พฤศจิกายน 2567 ณ โรงพยาบาลศิริราช
ภายในงานจัดให้มีกิจกรรมต่าง ๆ ดังนี้
– การประกวดประดิษฐ์กระทง (ไม่จำกัดเพศและอายุ)
– ประกวดนางนพมาศ (ไม่จำกัดเพศและอายุ)
– ประกวดขบวนแห่
– การประกวดแต่งกายงามตามวัฒนธรรมไทย (ไม่จำกัดเพศและอายุ)
– ร่วมโหวตตำแหน่งขวัญใจศิริราช
ดูเอกสารรายละเอียด กติกา และใบสมัครได้ที่ https://shorturl.asia/CfR6m
– A ใบสมัครการประกวดประดิษฐ์กระทง +เกณฑ์การตัดสิน
(มีเงินสนับสนุนให้30 หน่วยงานแรกที่สมัครเข้าร่วม หน่วยงานละ 2,000 บาท)
– B ใบสมัครการประกวดขบวนแห่ +เกณฑ์การตัดสิน
(มีเงินสนับสนุนให้30 หน่วยงานแรกที่สมัครเข้าร่วม หน่วยงานละ 3,000 บาท)
– C ใบสมัครการประกวดแต่งกายงามตามวัฒนธรรม + เกณฑ์การตัดสิน
(มีเงินสนับสนุนให้30 หน่วยงานแรกที่สมัครเข้าร่วม หน่วยงานละ 2,000 บาท)
– D ใบสมัครการประกวดนางนพมาศ +เกณฑ์การตัดสิน
(มีเงินสนับสนุนให้30 หน่วยงานแรกที่สมัครเข้าร่วม หน่วยงานละ 2,000 บาท)
สอบถามรายละเอียดได้ที่ งานองค์กรสัมพันธ์และกิจการพิเศษ ตึกอำนวยการ ชั้น 1 โทร. 08 5539 5759, 0 2419 6911, 0 2419 6912 , 0 2419 4891, 0 2419 7653, 0 2419 7655 และ 0 2419 9272 (ในวันและเวลาราชการ เวลา 09.00 – 16.00 น.)

กิจกรรม “ความรู้เรื่องอาหารลดความเสี่ยงต่อการสำลัก”
2024-11-19 08:00 - 16:00
สาขาเวชศาสตร์ฟื้นฟูเด็ก ภาควิชาเวชศาสตร์ฟื้นฟู ขอเชิญชวนบุคลากรทางการแพทย์ ครอบครัวและผู้ดูแลผู้ป่วยที่มีความเสี่ยงสำลัก รวมทั้งผู้สนใจ เข้าร่วมกิจกรรม “ความรู้เรื่องอาหารลดความเสี่ยงต่อการสำลัก” ในวันที่ 19 พฤศจิกายน 2567 เวลา 08.00 – 16.00 น. ณ ศาลาศิริราช ๑๐๐ ปี โรงพยาบาลศิริราช
ลงทะเบียนได้ตั้งเเต่วันนี้ – 31 ตุลาคม 2567 คลิก>> https://forms.gle/XyYVVv2R5nyXpqUT8
ติดตามข่าวสารได้ที่ Facebook : เวชศาสตร์ฟื้นฟูเด็กศิริราช “Siriraj Pediatric Rehabilitation”

กิจกรรม "โยคะภาวนา & Crystal Singing Bowls"
2024-11-20 13:00 - 16:00
งานคุณธรรมและจริยธรรม และภาคีเครือข่าย ขอเชิญชวนให้คุณกลับมาทบทวนความรู้สึก ความต้องการ ฟังเสียงข้างในหัวใจตัวเอง อนุญาตให้ตัวเองได้พักจากเรื่องภายนอก พร้อมทั้งดูแลใจของผู้อื่นด้วยการรับฟังอย่างใส่ใจ กับกิจกรรม “โยคะภาวนา & Crystal Singing Bowls” โดย ครูดล ธนวัชร์ เกตน์วิมุต ประธานเครือข่ายชีวิตสิกขาและผู้ก่อตั้งธนาคารสติ ในวันพุธที่ 20 พฤศจิกายน 2567 เวลา 13.00 – 16.00 น. ณ ห้องประชุมชั้น 11 อาคารเทคนิคการแพทย์ โรงพยาบาลศิริราช
คลิกสมัครเข้าร่วมกิจกรรม (สมัครได้ถึงวันพฤหัสบดีที่ 14 พฤศจิกายน 2567 หรือจนกว่าจะเต็ม)
ติดตามรายชื่อผู้ผ่านการคัดเลือกได้ในวันศุกร์ที่ 15 พฤศจิกายน 2567 คลิก>> https://forms.gle/UxvRCg6Qfft2Mqys9 (สามารถเข้าร่วมกิจกรรมได้เฉพาะผู้ที่ผ่านการคัดเลือกเท่านั้น)
สอบถามรายละเอียดเพิ่มเติม ได้ที่ นางสาวบงกช ประทุมพันธุ์ งานคุณธรรมและจริยธรรม โทร. 02 419 9435 / 089 812 2919 เเละ นางสาวอาทิตยา แซ่จัง งานคุณธรรมและจริยธรรม โทร. 02 419 9435 / 082 784 0522

เชิญชวนบุคลากรศิริราช ร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนพฤศจิกายน
2024-11-21 10:00 - 11:00
งานคุณธรรมและจริยธรรม ขอเชิญบุคลากรศิริราช ร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนพฤศจิกายนของบุคลากรคณะแพทยศาสตร์ศิริราชพยาบาลโดยคณะสงฆ์วัดฉิมทายกาวาส จำนวน 9 รูป ในวันพฤหัสบดีที่ 21 พฤศจิกายน 2567 เวลา 10.00 – 11.00 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1
สอบถามรายละเอียดได้ที่ งานคุณธรรมและจริยธรรม โทร. 02 419 9435

ขอเชิญชวนร่วมงาน “ศิริราช @บางกอกน้อยเฟสติวัล ครั้งที่ 6” (จัดจ้านในย่านนี้)
2024-11-25 07:00 - 2024-11-29 19:00
เตรียมพบกับ งานเฟสติวัล ครั้งยิ่งใหญ่ในศิริราช
งานกิจกรรมเพื่อสังคม ขอเชิญชวนร่วมงาน “ศิริราช @บางกอกน้อยเฟสติวัล ครั้งที่ 6” (จัดจ้านในย่านนี้) ภายใต้แนวคิด “สามัญประจำย่าน” ย่านดียืนหนึ่งยาวนานกว่า 136 ปี งานเฟสติวัลสุดยิ่งใหญ่ที่รวมเอาทุกความสนุกมาไว้ในที่เดียว เพื่อสร้างความร่วมมือและความสัมพันธ์อันดีระหว่างชุมชนเขตบางกอกน้อย พร้อมกระตุ้นเศรษฐกิจ ส่งเสริมการท่องเที่ยว และสร้างบรรยากาศแห่งความสุขร่วมกัน ระหว่างวันที่ 25 – 29 พฤศจิกายน 2567 เวลา 07.00 – 19.00 น. ณ อุทยานสถานพิมุข เเละ บริเวณลานพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก โรงพยาบาลศิริราช
ภายในงานพบกับ…
– การจำหน่ายสินค้าอุปโภคบริโภค ทั้งอาหาร สินค้า OTOPจากเขตบางกอกน้อย และร้านค้าจากชุมชนเขตบางกอกน้อย
– การแสดงฟรีคอนเสิร์ตจากศิลปินชื่อดัง
– กิจกรรมจัดแสดงศิลปะ วัฒนธรรมพื้นถิ่น หัวข้อ “บางกอกน้อยของฉัน My Kind of Bangkok Noi”
จากชมรมสโมสรนักศึกษาแพทย์ศิริราช
-การจัดเเสดงนิทรรศ สินค้าชุมชน“ของดีบางกอกน้อย”
-ร่วมเล่นเกมรับของที่ระลึกภายในงาน เเละ กิจกรรมอื่น ๆ อีกมากมาย
เเละเชิญชมพิพิธภัณฑ์การแพทย์ศิริราช พิพิธภัณฑ์กายวิภาค-คองดอ ตั้งเเต่เวลา 17.00 – 19.00 น. สามารถซื้อบัตรเข้าชมได้ทาง Facebook: Siriraj Museum
ติดตามข่าวสารเพิ่มเติมได้ที่ Facebook :Bangkoknoifestival

งานสัปดาห์เทศน์มหาชาติ ประจำปี 2567 ระหว่างวันที่ 27– 29 พฤศจิกายน 2567
2024-11-27 09:00 - 2024-11-29 16:30
ชุมนุมพุทธธรรมศิริราช งานคุณธรรมและจริยธรรม คณะแพทยศาสตร์ศิริราชพยาบาล ร่วมกับ คณะพยาบาลศาสตร์ คณะเทคนิคการแพทย์ และคณะกายภาพบำบัด มหาวิทยาลัยมหิดล ได้กำหนดจัดสัปดาห์เทศน์มหาชาติ ประจำปี 2567 เพื่ออุทิศถวายเป็นพระราชกุศลแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และเป็นการทำนุบำรุงส่งเสริมพระพุทธศาสนา อนุรักษ์วัฒนธรรมอันดีงามของชาติ โดยจัดขึ้นระหว่างวันที่ 27– 29 พฤศจิกายน 2567 ณ ศาลาศิริราช ๑๐๐ ปี โรงพยาบาลศิริราช

ขอเชิญร่วมฟังบรรยายปาฐกถาสุด แสงวิเชียร หัวข้อ “The Human Skeleton in Forensic Anthropology and Medicine”
2024-11-27 13:30 - 15:00
งานวิชาการ สำนักงานคณบดี ขอเชิญร่วมฟังบรรยาย ปาฐกถาสุด แสงวิเชียร โดย Professor Robert W. Mann ในหัวข้อ “The Human Skeleton in Forensic Anthropology and Medicine” พร้อมพิธีมอบรางวัลเหรียญทองเกียรติยศ ประจำปี 2567 ในวันที่ 27 พฤศจิกายน 2567 เวลา 13.30 – 15.00 น. ณ ห้องประชุมอทิตยาทรกิติคุณ ตึกสยามินทร์ ชั้น 7 โรงพยาบาลศิริราช

เชิญชวนเข้าร่วมอบรมให้ความรู้ เรื่อง “สูงวัย เดินดี ปลอดภัย ไม่หกล้ม”
2024-11-30 08:00 - 16:00
ภาควิชาเวชศาสตร์ฟื้นฟู คณะแพทยศาสตร์ศิริราชพยาบาล มหาวิทยาลัยมหิดล ขอเชิญผู้สูงอายุ ผู้ป่วย ผู้ดูแล และผู้ติดตาม เข้าร่วมอบรมให้ความรู้ เรื่อง “สูงวัย เดินดี ปลอดภัย ไม่หกล้ม”
วัตถุประสงค์ เพื่อสร้างความตระหนักรู้เกี่ยวกับการ กล้ม ทั้งในด้านผลกระทบต่อร่างกาย จิตใจ อารมณ์ สังคม เสริมสร้างความรู้เกี่ยวกับ
สิ่งแวดล้อมที่ปลอดภัยสำหรับผู้สูงอายุทั้งในและนอกบ้าน รวมถึงการฝึกทักษะการออกกำลังกายเพื่อป้องกันการหกล้มให้แก่ผู้สูงอายุ ผู้ป่วย ผู้ดูแล และผู้ติดตาม
ในวันเสาร์ที่ 30 พฤศจิกายน พ.ศ. 2567 เวลา 08.00 – 16.00 น. ณ ห้องประชุม 101 อาคารเฉลิมพระเกียรติ ๘๐ พรรษา ๕ ธันวาคม ๒๕๕๐ (SiMR) คณะแพทยศาสตร์ศิริราชพยาบาล ม.มหิดล
รับสมัครจำนวน 100 ท่าน
ลงทะเบียน คลิก>> https://www2.si.mahidol.ac.th/sirirajconference/event/sm/content/3324/TH/

เชิญชวนประชาชนที่สนใจเข้าร่วมกิจกรรมวันดินโลก ระหว่างวันที่ 2 - 16 ธันวาคม 2567
2024-12-02 08:00 - 2024-12-16 17:00
หน่วยพิพิธภัณฑ์ศิริราช ขอเชิญชวนประชาชนที่สนใจเข้าร่วมกิจกรรมวันดินโลก ระหว่างวันที่ 2 – 16ธันวาคม 2567 ณ โถงต้อนรับ พิพิธภัณฑ์ศิริราชพิมุขสถาน ในหัวข้อ “ใส่ใจมาตรฐาน ตรวจวัดจัดการ ดินดียั่งยืน” ซึ่งจะสอดคล้องกับการจัดกิจกรรมเนื่องในวันดินโลก ของกรมพัฒนาที่ดิน
กิจกรรมภายในงาน
– วันที่ 2 ธันวาคม 2567 บรรยายพิเศษ ในหัวข้อ “ใส่ใจมาตรฐาน ตรวจวัดจัดการ ดินดียั่งยืน” เวลา 09.00 – 12.00 น. ณ ห้องคมนาคมบรรหาร พิพิธภัณฑ์ศิริราชพุิมขสถาน
– ระหว่างวันที่ 2 – 16 ธันวาคม 2567 (ยกเว้นวันอังคาร ) เชิมชมการจัดแสดงนิทรรศการ ในหัวข้อ “ใส่ใจมาตรฐาน ตรวจวัดจัดการ ดินดียั่งยืน” ซึ่งจะสอดคล้องกับกิจกรรมเนื่องในวันดินโลก ของกรมพัฒนาที่ดิน ตั้งแต่เวลา 10.00 – 17.00 น. ณ โถงต้อนรับพิพิธภัณฑ์ศิริราชพิมุขสถาน
ผู้สนใจสามารถลงทะเบียนผ่านการสแกน QR CODE หรือ https://forms.gle/qnxsS2utQttSQm4r9
รับจำนวนจำกัด 30 ท่านเท่านั้น
ลงทะเบียนตั้งแต่วันนี้ – 29 พฤศจิกายน 2567 หรือจนกว่าจะครบจำนวน (เมื่อลงทะเบียนสำเร็จ จะมีเจ้าหน้าที่ติดต่อเพื่อยืนยันการเข้าร่วมกิจกรรมก่อนวันงาน)
สามารถติดต่อสอบถามรายละเอียดเพิ่มเติม โทร. 02 414 1457

ขอเชิญชวนประชาชนเข้าร่วมกิจกรรมบริจาคเลือดเนื่องในวันพ่อแห่งชาติ
2024-12-03 08:00 - 2024-12-06 16:00
ภาควิชาเวชศาสตร์ธนาคารเลือด คณะแพทยศาสตร์ศิริราชพยาบาล มหาวิทยาลัยมหิดล ขอเชิญชวนประชาชนเข้าร่วมกิจกรรมบริจาคเลือดเนื่องในวันพ่อแห่งชาติ
“พ่อคือผู้ให้…เราจึงขอเป็นผู้ให้” ในวันพ่อปีนี้ ขอเชิญทุกท่านมาร่วมบริจาคเลือด เพื่อเป็นของขวัญอันยิ่งใหญ่ให้แก่พ่อ และเป็นการส่งต่อความรักและน้ำใจให้กับผู้ป่วยที่ต้องการเลือด
🗓 ตั้งแต่วันที่ 3 – 6 ธันวาคม 2567
🎁 พร้อมรับหมวกที่ระลึก* (หรือจนกว่าของจะหมด)
⏰ เวลา 08.30 – 16.00 น
🏥 ศูนย์รับบริจาคเลือดศิริราช อาคารนวมินทรบพิตร ๘๔ พรรษา ชั้น 3 โรงพยาบาลศิริราช
—————————————————————-
🩸 Walk-in หรือจองคิวนัดหมายบริจาคเลือดล่วงหน้า : https://shorturl.asia/a7yKv
❤ ห้องรับบริจาคเลือดเปิดบริการทุกวัน ไม่เว้นวันหยุด วันเสาร์-วันอาทิตย์ และวันหยุดนักขัตฤกษ์ เปิดลงทะเบียนเวลา 08.30 – 16.00 น.
💛ห้องรับบริจาคเกล็ดเลือดเปิดบริการ วันจันทร์ – วันศุกร์ และวันอาทิตย์
เปิดลงทะเบียนเวลา 08.30 – 13.30 น. หากต้องการ Walk-in โปรดโทรแจ้งเจ้าหน้าที่ห้องรับบริจาคเกล็ดเลือดล่วงหน้า

พิธีทำบุญตักบาตรถวายเป็นพระราชกุศลเนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2567
2024-12-04 07:00 - 08:00
คณะแพทยศาสตร์ศิริราชพยาบาล มหาวิทยาลัยมหิดล ขอเชิญบุคลากร เเละประชาชน ร่วมพิธีทำบุญตักบาตรถวายเป็นพระราชกุศล เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2567 ในวันพุธที่ 4 ธันวาคม 2567 ตั้งแต่เวลา 07.00 น. ณ บริเวณพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก
กำหนดการ
พิธีทำบุญตักบาตร
เวลา 06.50 น.
– ประธาน ที่ปรึกษาคณะฯ ผู้บริหารคณะฯ คณะกรรมการประจำคณะ ฯ คณะกรรมการปฏิบัติการคณะฯ และผู้ร่วมงาน พร้อมกัน ณ บริเวณพระราชานุสาวรีย์สมเด็จพระมหิตลาธิเบศร อดุลยเดชวิกรม พระบรมราชชนก

เวลา 07.00 น.
– ประธาน ที่ปรึกษาคณะฯ ผู้บริหารคณะ ฯ คณะกรรมการประจำคณะฯ คณะกรรมการปฏิบัติการคณะ ฯ และผู้ร่วมงาน ร่วมกันตักบาตรพระสงฆ์ จำนวน 99 รูป
– ประธาน ที่ปรึกษา ผู้บริหาร เข้านั่งประจำที่ในพิธี
– พระสงฆ์ จำนวน 5 รูป ขึ้นนั่งอาสน์สงฆ์
– ประธาน จุดธูปเทียนบูชาพระรัตนตรัย
– เจ้าหน้าที่อาราธนาศีล
– พระสงฆ์ให้ศีล จบ
– ประธานในพิธี ถวายจตุปัจจัยไทยธรรม
– พระสงฆ์อนุโมทนา
– ประธานกรวดน้ำ
– ประธานกราบลาพระรัตนตรัย และกราบลาพระสงฆ์
– เสร็จพิธี
พิธีถวายราชสดุดี และถวายบังคม
– ประธาน จุดธูปเทียนเครื่องทองน้อยหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
(ผู้ร่วมพิธีลุกขึ้นยืนและถวายความเคารพ)
– ประธานถวายความเคารพพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
(ผู้ร่วมพิธีลุกขึ้นยืนและถวายความเคารพ)
– ประธาน กล่าวถวายราชสดุดีน้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
– ประธาน ที่ปรึกษาคณะ ฯ ผู้บริหารคณะ ฯ คณะกรรมการประจำคณะ ฯ คณะกรรมการปฏิบัติการคณะฯ และผู้ร่วมงานทุกท่าน ถวายบังคม
– เสร็จพิธี

ประกาศวันหยุดราชการ โรงพยาบาลศิริราช ประจำเดือนธันวาคม 2567
2024-12-05 08:00 - 2024-12-10 23:30
ประกาศวันหยุดราชการ โรงพยาบาลศิริราช ประจำเดือนธันวาคม 2567 ในวันที่ 5 เเละ 10 ธันวาคม 2567 คลินิกในเวลาราชการ เเละ คลินิกพิเศษนอกเวลาราชการ งดให้บริการตรวจรักษาผู้ป่วยนอก
***ผู้ป่วยฉุกเฉิน ติดต่อ “หน่วยตรวจโรคฉุกเฉิน” ตึกผู้ป่วยนอก ชั้น 1 รพ.ศิริราช

โครงการพัฒนาจิตเพื่อให้เกิดปัญญาและสันติสุข หรือคอร์สเจริญสติศิริราช
2024-12-14 08:00 - 2024-12-20 17:00
งานคุณธรรมและจริยธรรม ขอเชิญบุคลากร ผู้เกษียณอายุงาน ญาติ และเพื่อนบุคลากรของคณะแพทยศาสตร์ศิริราชพยาบาล และบุคลากรมหาวิทยาลัยมหิดล เข้ารับการอบรม “โครงการพัฒนาจิตเพื่อให้เกิดปัญญาและสันติสุข หรือคอร์สเจริญสติศิริราช (Siriraj Mindfulness Meditation Course) ครั้งที่ 44” ระหว่างวันที่ 14-20 ธันวาคม 2567 (7 วัน 6 คืน) ณ ศูนย์ฝึกอบรมและปฏิบัติธรรมศิริราช จังหวัดนครปฐม
เปิดรับสมัครเข้าร่วมโครงการได้ตั้งเเต่วันนี้ – 22 พฤศจิกายน 2567
⭐️ เข้ารับการอบรมได้โดยไม่เสียค่าใช้จ่าย
📍 บุคลากรศิริราชที่ได้รับอนุมัติจากผู้บังคับบัญชาแล้ว สามารถเข้ารับการอบรมได้โดยไม่ถือเป็นวันลา
>>คลิกดาวน์โหลดใบสมัคร<<
สอบถามรายละเอียดเพิ่มเติมและส่งใบสมัครได้ที่ : งานคุณธรรมและจริยธรรม อาคารชัยนาทนเรนทรานุสรณ์ ชั้น 1 (ฝั่งริมน้ำ) โทร. 02 419 9435, 062 441 6252

เชิญชวนเข้าร่วมงานรวมพลคนรักษ์ข้อ 2024
2024-12-15 08:00 - 12:00
ภาควิชาศัลยศาสตร์ออร์โธปิดิคส์และกายภาพบำบัด คณะแพทยศาสตร์ศิริราขพยาบาล มหาวิทยาลัยมหิดล ขอเชิญชวนผู้ป่วย ญาติผู้ป่วย เเละประชาชนเข้าร่วมงานรวมพลคนรักษ์ข้อ ในวันอาทิตย์ที่ 15 ธันวาคม 2567 เวลา 08.00 – 12.00 น. เพื่อให้ความรู้แก่ประชาชนในเรื่องการดูแลข้อเข่าข้อสะโพกเทียม

การประชุมวิชาการ 8th International Pain Forum and Cadaveric Workshop 35th Anniversary Siriraj Pain Management Clinical Training Center
2024-12-19 08:00 - 2024-12-21 17:00
ภาควิชาวิสัญญี คณะแพทยศาสตร์ศิริราชพยาบาล มหาวิทยาลัยมหิดล ขอเชิญเข้าร่วมการประชุมวิชาการ 8th International Pain Forum and Cadaveric Workshop 35th Anniversary Siriraj Pain Management Clinical Training Center “All together Empowering Pain Care” ระหว่างวันที่ 19-21 ธันวาคม 2567 ณ คณะแพทยศาสตร์ศิริราชพยาบาล ม.มหิดล
ดูรายละเอียดเเละลงทะเบียน คลิก>> https://spc.onvirtual-meeting.com/home.php

งานประชุมวิชาการของศูนย์โรคหลอดเลือดสมองโรงพยาบาลศิริราช The 8th Siriraj Stroke Conference (SiSC) 2025 ลงทะเบียนมัครได้ตั้งแต่วันนี้- 10 ม.ค. 68
2024-12-24 08:00 - 2025-01-10 23:30
ศูนย์โรคหลอดเลือดสมองศิริราช คณะแพทยศาสตร์ศิริราชพยาบาล มหาวิทยาลัยมหิดล กำหนดจัดงานประชุมวิชาการของศูนย์โรคหลอดเลือดสมองโรงพยาบาลศิริราช The 8th Siriraj Stroke Conference (SiSC) 2025 ภายใต้หัวข้อ “Towards the Future in Stroke Care Collaborations” ระหว่างวันที่ 17 – 19 มกราคม 2568 ณ โรงแรม Hotel VELA Dhi Nakorn Panom จังหวัดนครพนม และ Online ผ่านระบบ Zoom Meeting
สำหรับการประชุมเเบ่งเป็นภาคทฤษฎีและปฏิบัติ แบ่งออกเป็น 2 รูปแบบ ได้แก่
1. Onsite ณ โรงแรมเวลาดี จังหวัดนครพนม
2. Online – Zoom meeting .
ค่าสมัคร แบ่งเป็น
1.Onsite
– แพทย์ 2,500* บาท – พยาบาล/นักกายภาพบ าบัด 1,000* บาท (***พิเศษ! สำหรับผู้เข้าร่วมอบรมปฏิบัติการ MSU-SOS ด้วย ชำระค่าลงทะเบียนเพียง 800 บาท***)
2.Online – แพทย์ 1,500 บาท – พยาบาล/นักกายภาพบ าบัด 800 บาท (***ค่าสมัครไม่รวมค่าที่พัก และ ค่าเดินทาง***)
**สมัครได้ตั้งแต่วันที่ 9 ธันวาคม 2567 – 10 มกราคม 2568 เวลา 23.59 น.
ลงทะเบียน คลิก>> https://www.sirirajstrokecenter.org/
อัตราค่าลงทะเบียนรวม VDO การอบรมย้อนหลังในระบบ On-demand ภายใน 6 เดือนหลังการนำ VDO เข้าในระบบ
สอบถามรายละเอียดได้ที่ คุณกนกกาญจน์ วงศ์มยุรฉัตร 02 419 7164 (จันทร์ – ศุกร์ เวลา 08.30 – 16.00 น.)

เชิญชวนร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนธันวาคมของบุคลากรศิริราช
2024-12-26 10:00 - 11:00
งานคุณธรรมและจริยธรรม ขอเชิญบุคลากรศิริราช ร่วมพิธีเจริญพระพุทธมนต์และถวายสังฆทานเนื่องในวันคล้ายวันเกิดประจำเดือนธันวาคมของบุคลากรคณะแพทยศาสตร์ศิริราชพยาบาลโดยคณะสงฆ์วัดสุวรรณาราม ราชวรวิหาร จำนวน 9 รูป ในวันพฤหัสบดีที่ 26 ธันวาคม 2567 เวลา 10.00 – 11.00 น. ณ ห้องสันติภูมิ อาคารชัยนาทนเรนทรานุสรณ์ (ตึกผู้ป่วยนอกเก่า) ชั้น 1 โรงพยาบาลศิริราช
